คาเมนไรเดอร์ (ละครชุดทางโทรทัศน์)

คาเมนไรเดอร์ (; โรมาจิ: "Kamen Raidā") เป็นภาพยนตร์แนวโทคุซัทสึผลงานโดย อ.โชทาโร่ อิชิโนะโมะริและเป็นเรื่องแรกของคาเมนไรเดอร์ ออกอากาศที่ญี่ปุ่นวันที่ 3 เมษายน พ.ศ. 2514 ถึง 10 กุมภาพันธ์ พ.ศ. 2516 มีความยาวทั้งสิ้น 98 ตอน ด้วยกัน ถือเป็นซีรีส์คาเมนไรเดอร์ที่มีจำนวนตอนยาวที่สุด ซึ่งหากนับรวมตอนที่ 1 ของ เดชไอ้มดเขียว วี 3 "คาเมนไรเดอร์หมายเลข 3 นามนั้นคือ V3" กับ ตอนที่ 2 "พินัยกรรมของดับเบิ้ลไรเดอร์" ด้วยแล้ว ก็จะครบ 100 ตอนพอดี
คาเมนไรเดอร์เข้าฉายในประเทศไทยในชื่อของ ไอ้มดแดงอาละวาด และตัวเอกไรเดอร์ในเรื่องก็ถูกเรียกว่า ไอ้มดแดง นอกจากนั้นในเรื่องยังได้ก่อให้เกิดวลีที่ได้รับความนิยมมากวลีหนึ่งคือคำว่า "สู้เขาต่อไป ไอ้มดแดงของเรา" และ "สู้เขา ทาเคชิ!!" นอกจากนั้นจากการเข้าฉายของคาเมนไรเดอร์ V3 ทำให้ไรเดอร์ทั้งสองถูกเรียกผิดเป็น ไอ้มดแดง V1 และ ไอ้มดแดง V2 ประเทศไทยฉายทางช่อง 7 ขาวดำ (ปัจจุบันคือ ททบ.5) เริ่มฉายวันแรก วันอังคารที่ 7 กันยายน พ.ศ. 2514 เวลา 18:40 น. อ้างอิงจาก ตารางรายการโทรทัศน์ ททบ.ช่อง 7 ขาวดำ ในนิตยสาร ดารา TV. ฉบับเดือน กันยายน 2514 หน้าปก Kensaku Morita
เนื้อเรื่อง.
องค์กรวายร้ายช็อกเกอร์ วางแผนจะสร้างมนุษย์ดัดแปลงขึ้นมาเพื่อใช้ยึดครองโลก จึงได้ออกค้นหาผู้ที่มีคุณสมบัติที่สามารถเป็นมนุษย์ดัดแปลงได้ และได้มาพบกับ "ฮอนโก ทาเคชิ" นักแข่งจักรยานยนต์ ช็อกเกอร์ได้จับตัวทาเคชิมาเพื่อดัดแปลงให้กลายเป็นคาเมนไรเดอร์ ทว่าผู้ที่แนะนำฮอนโกให้กับพวกช็อกเกอร์นั้นคือ "ด็อกเตอร์ มิโดริคาวะ" ซึ่งเป็นอาจารย์ของฮอนโกนั่นเอง ในขณะที่ การดัดแปลงร่างของฮอนโกกำลังจะถึงขั้นตอนสุดท้ายคือการผ่าตัดสมอง ก็เกิดอุบัติเหตุไฟฟ้าลัดวงจรขึ้น ตอนนั้นเองที่ฮอนโกได้พบกับด็อกเตอร์ มิโดริคาวะ จากนั้นด็อคเตอร์ มิโดริคาวะ ก็ได้บอกถึงพลังความสามารถของมนุษย์ดัดแปลงในตัวของฮอนโก ทำให้ฮอนโกสามารถหนีออกมาจากช็อกเกอร์ได้
ต่อมา "มิโดริคาวะ รูริโกะ" (บุตรสาวของด็อคเตอร์ มิโดริคาวะ) ได้ทราบข่าวจาก "ทาจิบาน่า โทเบ้" ว่าพ่อของเธอนั้นยังมีชีวิตอยู่ จึงได้เดินทางไปพบตามสถานที่ที่ระบุเอาไว้ ทว่าความเคลื่อนไหวของรูริโกะก็ถูกพวกช็อกเกอร์รู้เข้าจนได้ อีกด้าน ฮอนโกในตอนนั้นเขายังไม่สามารถจะทำใจรับกับสภาพของมนุษย์ดัดแปลงของตัวเองได้ อีกทั้งยังไม่สามารถควบคุมพลังของตนได้อีกด้วย เมื่อรูริโกะเดินทางมาถึงเธอได้ยินพ่อของเธอกำลังคุยกับชายคนหนึ่งอยู่ และในตอนนั้นปีศาจแมงมุมก็ได้ใช้ใยพิษสังหารด็อคเตอร์ มิโดริคาวะ ต่อหน้าต่อตาฮอนโก เหตุการณ์ในครั้งนี้ทำให้รูริโกะคิดว่าฮอนโกคือผู้ที่ฆ่าพ่อของเธอ รูริโกะถูกปีศาจแมงมุมจับตัวไป ฮอนโกจึงรีบรุดไปช่วยโดยใช้ไซโคลน
"มนุษย์ดัดแปลง ฮอนโก ทาเคชิ เมื่อเข็มขัดของเขาได้รับพลังงานจากลมเข้าไปแล้ว เขาก็จะแปลงร่างเป็น...ไอ้มดแดง ไปในทันที!" ด้วยพละกำลังและความสามารถทำให้ไอ้มดแดงจัดการกับปีศาจแมงมุมลงได้ แต่ว่าเขาถูกเข้าใจผิดว่าเป็นฆาตกรและยังถูกพวกช็อกเกอร์ตามล่าอีก กว่าวันที่ความจริงกระจ่างจะมาถึงนั้น เขาจะต้องสู้ต่อไปเพื่อสันติภาพและความสงบสุข
หลังจากตอนที่ 13 ได้มีการเปลี่ยนพล็อตเรื่องใหม่ที่เต็มไปด้วยแอ็กชั่น กับไอ้มดแดงคนใหม่ ให้การต่อสู้ของไอ้มดแดงขยายขอบเขตออกไป ไม่จำกัดเฉพาะที่ญี่ปุ่นเท่านั้น โดยฮอนโกหรือไอ้มดแดง ได้ออกเดินทางไปปราบพวกช็อกเกอร์ยังต่างประเทศ และนี่เป็นการปรากฏตัวครั้งแรกของไอ้มดแดงคนใหม่ ต่อมาใช้ชื่อไอ้มดแดง หมายเลข 2 หรือ "มดแดง วี 2" ในครั้งนี้ช็อกเกอร์ได้จับตัว "อิจิมอนจิ ฮายาโตะ" ตากล้องอิสระ มาทำการผ่าตัดดัดแปลงให้กลายมาเป็นไอ้มดแดงอีกคนหนึ่ง แต่ทาเคชิได้เข้าไปช่วยและให้ฮายาโตะต่อสู้กับช็อกเกอร์ที่ญี่ปุ่น
ฮอนโก ทาเคชิ (本郷 猛) / คาเมนไรเดอร์ หมายเลข 1 แสดงโดย ฟูจิโอกะ ฮิโรชิ (藤岡 弘) 
นักเรียนวิทยาศาสตร์ของมหาวิทยาลัยโจนัน มีไอคิวถึง 200 มีอาชีพเป็นนักแข่งรถจักรยานยนต์ ทาเคชิโดนพวกช็อกเกอร์จับตัวไป เพื่อจะเปลี่ยนเขาเป็นคาเมนไรเดอร์เพื่อให้ช่วยครองประเทศญี่ปุ่น แต่ว่าเกิดอุบัติเหตุไฟฟ้าดับในตอนที่ฮอนโกกำลังจะถูกล้างสมอง ดร.มิโดริคาว่า ฮิโรชิ ได้เข้ามาช่วยเหลือไว้จนทำให้กลายเป็นคาเมนไรเดอร์ในที่สุดและเพื่อความสงบสุขของโลก ทาเคชิมีอายุ 25 ปี
อิจิมอนจิ ฮายาโตะ (一文字　隼人) / คาเมนไรเดอร์ หมายเลข 2 แสดงโดย ซาซากิ ทาเคชิ (佐々木 剛)
ชายหนุ่มช่างภาพอิสระที่ถูกพวกช็อกเกอร์จับตัวมาดัดแปลงเช่นเดียวกับทาเคชิ และเพื่อจะให้มีพลังมากกว่าคาเมนไรเดอร์หมายเลข 1 จนสำเร็จ แต่ก่อนจะถูกล้างสมองทาเคชิมาช่วยทัน ฮายาโตะที่สำนึกบุญคุณจึงมาเป็นไรเดอร์ปกป้องญี่ปุ่นแทนทาเคชิที่ไปจัดการช็อคเกอร์ที่ยุโรป โดยทาเคชิกลับมาช่วยแบบนานๆที ตอนหลังกลับมาผนึกกำลังกันเป็นดับเบิ้ลไรเดอร์ อิจิมอนจิ ฮายาโตะ เป็นคาเมนไรเดอร์คนแรกที่มีท่าแปลงร่างของตัวเองอย่างเป็นทางการ ต่อมาหลังจากที่ทาเคชิกลับมาที่ญี่ปุ่นจึงได้มีท่าแปลงร่างของตัวเองโดยใช้คำว่า "ไรเดอร์ เฮนชิน" หรือ "ไรเดอร์...แปลงร่าง!!" ฮายาโตะมีอายุ 24 ปี
เหตุผลของการสร้างคาเมนไรเดอร์คนที่สองนั้นเพราะว่า ฟูจิโอกะ ฮิโรชิ ประสบอุบัติเหตุระหว่างการถ่ายทำตอน การคืนชีพของมนุษย์งูเห่า จึงต้องพักฟื้นเป็นเวลานาน ทางทีมงานจึงต้องสร้างไรเดอร์คนใหม่ขึ้นมาทดแทน 
ทาจิบานะ โทเบ้(立花 藤兵)
เจ้าของสโมสรรถจักรยานยนต์แข่งขัน ผู้ดูแลของ ทาเคชิ และ ฮายาโตะ จะร่วมออกเดินทางกับ ทาเคชิ, ฮายาโตะ และ คัตซึยะ ในการกำจัดช็อกเกอร์ และ เกลช็อกเกอร์ (ทาจิบานะ โทเบ้ จะร่วมช่วยไรเดอร์ต่างๆ ตั้งแต่รุ่นแรกถึงสตรองเกอร์) อายุ 41 ปี
ทากิ คัตซึยะ(滝 和也) 
เจ้าหน้าที่จากสำนักงานสอบสวนกลางของประเทศสหรัฐอเมริกา (เอฟบีไอ) ผู้ชวยของ ทาเคชิ และ ฮายาโตะ จะช่วยคาเมนไรเดอร์ทั้ง 2 ในการค้นหาฐานทัพลับและเบาะแสขององค์กรช็อกเกอร์ และ เกลช็อกเกอร์ พร้อมกับ ทาจิบานะ โทเบ้ แม้ทากิจะไม่สามารถทำลายมนุษย์แปลงของช็อกเกอร์และเกลช็อกเกอร์ ที่มีความสามารถด้านการต่อสู้สูงกว่าเหล่าลูกสมุน แต่ก็ให้ความช่วยเหลือเหล่าไรเดอร์ และต่อสู้เคียงบ่าเคียงไหล่เสมอมา อายุ 22 ปี
ไซโคลน
มอเตอร์ไซค์รุ่นแรกของไรเดอร์ทั้งสอง
เนโอไซโคลน
มอเตอร์ไซค์รุ่นพัฒนาใหม่ของไรเดอร์ทั้งสอง มีสมรรถนะสูงกว่าไซโคลนรุ่นแรกหลายเท่า
ไรเดอร์คิก
เด็นโควไรเดอร์คิก
ไรเดอร์ไคเทนคิก
ดับเบิ้ลไรเดอร์คิก
มิวพันช์
เป็นองค์กรวายร้ายที่ก่อตั้งโดยอดีตนาซีที่รวมตัวใหม่วางแผนจะสร้างมนุษย์ดัดแปลงขึ้นมาเป้นแกนนำกับกองทัพเพื่อใช้ยึดครองโลก มีหลายสาขาทั่วโลก
โดยชื่อช็อกเกอร์ย่อมาจาก Sacred Hegemony Of Cycle Kindred Evolutionary Realm
หัวหน้าใหญ่ของช็อกเกอร์ (ショッカー首領)
หัวหน้าระดับสูงขององค์กรและศัตรูหลักของซีรีส์ มักพูดคุยกับสมาชิกของเขาผ่านลำโพงจากตราสัญลักษณ์ของช็อกเกอร์ ในด่านต่างๆ เป็นสิ่งมีชีวิตที่โหดร้ายที่ไม่มีความสนใจในการเสียสละลูกน้องในช่วงเวลาวิกฤตหรือล้มเหลว มีหลายร่างโดยร่างแรกของเขาคือไซคลอปส์กอร์กอนในชุดคลุมสีแดงเข้ม ร่างที่สองเป็นโครงกระดูกปรากฏตัวครั้งแรกในคาเมนไรเดอร์ V3 หัวหน้าใหญ่หิน (岩石大首領) เป็นร่างที่แท้จริงปรากฏตัวในคาเมนไรเดอร์สตรองเกอร์
ผู้พันโซล (ゾル大佐) / ปีศาจหมาป่าทองคำ (黄金狼男)
จากช็อกเกอร์สาขาตะวันออกกลาง ร่างที่แท้จริงของเขาคือมนุษย์ดัดแปลงที่มีรูปร่างคล้ายหมาป่า เขายังเป็นผู้เชี่ยวชาญด้านการปลอมตัวซึ่งสามารถเลียนแบบลักษณะของทากิได้เกือบจะสมบูรณ์แบบโดยใช้การแต่งหน้าเพียงครั้งเดียวในช่วงเปิดตัว และได้เผชิญหน้ากับคาเมนไรเดอร์ หมายเลข 2 ด้วยตัวเอง
ในตอนที่ 39 หลังจากการต่อสู้อันยาวนานถูกโค่นล้มลงจากหน้าผาโดยไรเดอร์พันช์ของคาเมนไรเดอร์ หมายเลข 2 จนระเบิด และถูกคืนชีพโดยเดสตรอนในคาเมนไรเดอร์ V3
ดร. ชินิงามิ (死神博士) / อีกะเดวิล (イカデビル)
จากช็อกเกอร์สาขาสวิตเซอร์แลนด์ เข้าควบคุมสาขาญี่ปุ่นหลังจากการตายของผู้พันโซล จนกระทั่งราชทูตนรกปรากฏตัว
ในตอนที่ 61 ทำงานร่วมกับราชทูตนรก และพยายามวางแผนของตัวเองด้วย มีนิสัยเย็นชาและคิดคำนวณ
ในตอนที่ 68 เขาได้จับตัวทาจิบานะ โทเบ้ เพื่อช่วยฝึกเขาสำหรับการต่อสู้กับคาเมนไรเดอร์ หมายเลข 1 แต่นั่นส่งผลให้ โทเบ้ ได้รู้เกี่ยวกับจุดอ่อนของหัวของเขา
เขาได้ทิ้งเสื้อคลุมของเขาเมื่อเขาเผชิญหน้ากับทาเคชิเป็นครั้งสุดท้าย เผยร่างที่แท้จริงออกมาเป็นมนุษย์ดัดแปลงรูปร่างคล้ายหมึกกล้วย
เพื่อต่อสู้กับไรเดอร์ หมายเลข 1 ด้วยแส้งวง ขณะที่ทากิถูกคุมตัวโดยสมุนช็อกเกอร์ ด้วยคำแนะนำของ โทเบ้ ทำให้คาเมนไรเดอร์ หมายเลข 1 สามารถเอาชนะ อีกะเดวิล
และทำให้อ่อนลงด้วย Rider Chop ตายด้วย Rider Drill Shoot ถูกคืนชีพโดยเดสตรอน
ราชทูตนรก (地獄大使) / การะการันด้า (ガラガランダ)
ถูกส่งมาจากช็อกเกอร์สาขาเอเชียตะวันออกเฉียงใต้มาเป็นผู้บังคับบัญชาองค์กรในสาขาญี่ปุ่น ชื่อที่แท้จริงของเขาคือดามอน (ダモン) ตามตำนานหน้ากากมด เขาใช้แส้แม่เหล็กไฟฟ้าและกรงเล็บเหล็กเป็นอาวุธ
ในตอนที่ 79 หลังจากจับเพื่อนของไรเดอร์ เขาเรียก ฮอนโก ทาเคชิ ออกมาในขณะที่เขาแปลงร่างเป็นมนุษย์ดัดแปลงที่มีรูปร่างคล้ายงูหางกระดิ่ง สามารถขุดดินและใช้แขนแส้เป็นอาวุธ ต่อสู้กับคาเมนไรเดอร์ หมายเลข 1 ในขณะที่ทากิ คัตซึยะกำลังปล่อยโทเบ้และคนอื่น ๆ
จัดการด้วยไรเดอร์คิกของเขา เมื่อคืนสู่ร่างปกติ ราชทูตนรก ได้สาปแช่งไรเดอร์และระเบิดไป หลังจากนั้น หัวหน้าใหญ่ของช็อกเกอร์ก็ได้ทำลายช็อกเกอร์ดั้งเดิม เพราะความล้มเหลว ถูกคืนชีพโดยเดสตรอน
สมุนช็อกเกอร์ หรือ กีกี้ (ショッカー戦闘員)
ทหารในเครื่องแบบสีดำในภายหลังมีเครื่องหมายโครงกระดูกบนเสื้อยืด โดยปกติพวกเขาจะพ่ายแพ้ให้กับไรเดอร์ ได้อย่างง่ายดายโดยไม่จำเป็นต้องแปลงร่างด้วยซ้ำ
เป็นการรวมกันของช็อกเกอร์และกองทัพเกลดัม
มนุษย์ดัดแปลงของเกลช็อกเกอร์จะเป็นสัตว์ลูกผสม
หัวหน้าใหญ่ของเกลช็อกเกอร์ (ゲルショッカー首領)
แบล็ค โชกุน (ブラック将軍) / ฮิรุคาเมเลี่ยน (ヒルカメレオン)
ผู้บัญชาการที่มีพื้นเพมาจากกองทัพเกลดัม ร่างปีศาจเป็นลูกผสมระหว่าง ปลิงและกิ้งก่าคาเมเลี่ยนมีชื่อว่า ฮิรุคาเมเลี่ยน มีความสามารถในการดูดเลือดโดยการกอดมนุษย์ซึ่งต่อมาถูกใช้เพื่อชุบชีวิตให้กับเหล่ามนุษย์ดัดแปลงหลังจากที่พ่ายแพ้ให้กับ ดับเบิ้ลไรเดอร์ โจมตีด้วยซึ่งทำให้เป้าหมายทำตามคำสั่งของเขา การล่องหน ต่อมาเขาต่อสู้กับ ดับเบิ้ลไรเดอร์ บนรถไฟเหาะและพ่ายแพ้ให้กับ Rider Double Chop ในขณะที่มองไม่เห็น เขากลับไปเป็นร่างมนุษย์และสาปแช่ง ดับเบิ้ลไรเดอร์ ก่อนที่จะระเบิด ในที่สุด
ช็อกเกอร์ไรเดอร์ (ショッカーライダー)
เหล่าร้ายของคาเมนไรเดอร์.
เกลช็อกเกอร์.
สมุนเกลช็อกเกอร์ (ゲルショッカー戦闘員)